Хаттама № 1

Қарағанды қаласының білім бөлімі

Әдістемелік кабинет

Қалалық қазақ тілі және әдебиет пән бірлестігі бойынша шығармашылық топ отырысы 2012 жыл 24 тамыз

Қатысқандар:

1. ҚҚББ әдіскері Жакишева М.
2. № 57 мектеп – лицей мұғалімі Мусина А.
3. № 39 гимназия мұғалімі Сұраған О.
4. № 92 гимназия мұғалімі Жаркеева Г.

5. № 36 ЖББОМ мұғалімі Сулейменова

6. №41 ЖББОМ мұғалімі Құлпейісова С.

7. №68 БМИК мұғалімі Әбілғазин С.

Күн тәртібінде:

2010 жылғы бағдарлама бойынша қазақ тілі мен әдебиеті пәні бойынша күнтізбелік жоспарлау.

Тыңдалды:

ҚҚББ әдіскері М. Жакишева:

- 2012-2013 оқу жылында қазақ тілі мен әдебиеті пәнінен тақырыптық – күнтізбелік жоспарлау барысында Қазақстан Республикасы Білім және ғылым министрінің 09.07.2010 жылғы № 367 бұйрығымен бекітілген оқу бағдарламалары негізге алынады. 5-9-сыныптардағы қазақ тілінің бағдарламасында жазба жұмыстарына бөлінген сағаттардың нақты саны көрсетілмеген. Сондықтан жазба жұмыстарына сағаттар тақырыптарға бөлінген сағаттардан алынады және жазба жұмыстар саны апталық сағат жүктемесіне байланысты болады. Мысалы, 5- сыныпта қазақ тілі аптасына 3 сағат болғандықтан әр тоқсандағы алынатын диктант саны 3 сағат болу керек. Бағдарлама бойынша қазақ тілінен 7-сыныпта Синтаксис бөліміне 3 сағат деп берілген. Бұл баспадан кеткен техникалық қате. Дұрысы – 30 сағат. Қазақ тіліне берілген жылдық сағат саны – 102. Оның ішінде:

1. Кіріспе – 1 сағат
2. Әдеби тілдің нормалары – 5 сағат
3. Морфология – 56 сағат
4. Тіл мәдениеті – 10 сағат. Қалған 30 сағат Синтаксиске бөліну керек.

Бағдарлама бойынша қазақ әдебиетінен 5-сыныпта шығармаларды оқып талдауға бөлінген 90 сағаттың орнына базалық білім мазмұнында 91 сағат болып 1 сағат артық берілген. Сондықтан Әлем әдебиеті үлгілерінен А.С. Пушкиннің «Балықшы мен балық» ертегісіне бөлінген 3 сағаттың 1 сағаты қысқартылады.

Бағдарлама бойынша қазақ әдебиетінен 5-сыныпта шығармаларды оқып талдауға бөлінген 60 сағаттың орнына базалық білім мазмұнында 59 сағат болып 1 сағат кем берілген. Сондықтан 3 күрделі өлеңі берілгендіктен

І. Жансүгіровке 1 сағат қосылды.

Бағдарлама бойынша қазақ әдебиетінен 11-сыныптың жаратылыстану – математикалық бағытында шығармаларды оқып талдауға бөлінген 54 сағаттың орнына базалық білім мазмұнында 59 сағат болып 5 сағат артық берілген. Сондықтан Шолу тақырыптарына берілген 6 сағаттан 3 сағат және базалық білім мазмұнынан, атап айтқанда, С. Мәуленов пен Ә. Тәжібаевқа бөлінген 4 сағаттан 2 сағат қысқартылды.

**Шешім:**

1. Тақырыптық – күнтізбелік жоспарлау барысында жоғарыда көрсетілген кемшіліктер ескерілсін.
2. Әдістемелік бірлестіктер мен кафедралардың бірінші отырысында

2012 жылғы 24 тамыздағы қалалық қазақ тілі және әдебиет пән бірлестігі бойынша шығармашылық топ отырысы хаттамасының шешімі пән мұғалімдеріне жеткізілсін.

**Шығармашылық топ мүшелері:**

Жакишева М.

Мусина А.

Сұраған О.

Жаркеева Г.

Сулейменова М.

Құлпейісова С.

Әбілғазин С.